Til PMR

Fra Sekretær for PMR

|  |  |
| --- | --- |
| **Sakstype:** | **Vedtakssak** |
| **Møtedato:** | **21. mars 2023** |
| **Notatdato:** | **28. mars 2023** |
| **Arkivsaksnummer:** |  |
| **Saksbehandler:** | **Anne Margit Tvenge** |

**Rapport fra arbeidsgruppen for fastsettelse av**

**Bakgrunn**

* PMR vedtok [8. februar 2022](https://www.uio.no/for-ansatte/enhetssider/jus/ledelses-og-utvalgsmoter/pmr/moter/2022/pmr1/Protokoll) at det skulle settes i gang en prosess for gjennomgang av fakultetets retningslinjer og praksis for fastsettelse av litteratur
* Bakgrunnen var Sivilombudets uttalelse om at det forelå inhabilitet i en konkret sak og som reiste spørsmål ved saksbehandlingspraksis ved fakultetet.
* Arbeidsgruppen som skulle gjennomføre oppdraget ble oppnevnt 29. juni 2022.
* Arbeidsgruppen leverte sin endelige rapport 21. mars 2022.

**Arbeidsgruppens anbefalinger**

Arbeidsgruppen kommer med en rekke forslag for å styrke saksbehandlingen i forkant av litteraturbeslutninger, disse er gjennomgått i kapittel 5 og gjengitt i oppsummeringen i kapittel 6.

I korte trekk anbefaler arbeidsgruppen følgende:

* At det tilrettelegges for flere litteraturalternativ der dette lar seg gjøre, at kriteriene for hva som utgjør innførings- hoved- og tilleggslitteratur klargjøres, og at litteraturen aktivt evalueres.
* Videre anbefaler arbeidsgruppen at PMRs og studieårsansvarliges rolle i beslutningsprosessen tydeliggjøres, og at forfatterne av lærebøkene ikke kan opptre i disse rollene under beslutningsfasen.
* Fakultetets praksis ved at inhabilitetsreglene i utgangspunktet kun får gjennomslag i PMRs behandling av litteraturanbefalingen foreslås skjerpet. Det anbefales også at PMR gis kompetanse til å innhente forslag fra fagmiljøet om alternativ hovedlitteratur av eget tiltak.
* Arbeidsgruppen understreker også viktigheten av en åpen, klar og veldokumentert prosess for fastsettelse av litteratur, særlig i tilfeller det er tale om en liten faglærergruppe og i tilfeller der det er uenighet om faglitteraturen; arbeidsgruppen presenterer en rekke konkrete anbefalinger ift. til hvordan dette skal sikres (se kap. 5.11-5.13 i rapporten).

**Videre fremdrift**

* PMR bes diskutere hvordan rapporten kan deles videre på fakultetet.
* Forslag til konkrete endringer i instruks m.v. vil utredes ytterligere og legges frem til egen behandling i PMR.

**Forslag til vedtak:**

PMR slutter seg til arbeidsgruppens anbefalinger. Forslag til endringer i instruks m.v. vil legges frem til egen behandling i PMR.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vedlegg**

* Rapport fra arbeidsgruppen m/vedlegg